Stefan Kutzsche

**Stefan Kutzsche** (født 1954) er en norsk barnelege, anestesilege, nyfødtmedisiner, hjerneforsker og medisinhistoriker. Hans biomedisinske forskning har særlig handlet om fysiologiske mekanismer ved nyfødt hjerneskade og intensivmedisin, og han har også arbeidet med medisinsk etikk, medisinsk pedagogikk og barnemedisinens historie.

## Karriere
Han er utdannet lege ved Universitetet i Hamburg (1983) og ble dr.med. innen fagområdet nyfødtmedisin ved Universitetet i Oslo (2002). Han er spesialist i barnesykdommer og anestesiologi.

Han har særlig arbeidet med behandling av barn med akutt alvorlig sykdom eller skade. Han var overlege innen barneanestesi, barneintensivmedisin og nyfødtintensivmedisin ved Oslo universitetssykehus (Ullevål) mellom 1994 og 2014, en periode som leder for Barneintensiv avdeling på Ullevål. Han har også vært ansatt ved Universitetet i Tromsø og Universitetet i Oslo. Han tjenestegjorde i tolv år som lege i Luftforsvarets 330 skvadron på Banak, dvs. redningstjenesten i Troms og Finnmark samt Nordishavet med Svalbard, og var sjeflege i Stiftelsen Norsk Luftambulanse. Han bodde fire år i Kuala Lumpur, der han var professor (*[[Akademiske stillinger i Malaysia|profesor madya]]*) ved International Medical University (IMU) og direktør for IMUs senter for medisinsk pedagogikk. Han har deltatt i humanitært medisinsk arbeid i Laos og Kambodsja, blant annet ved Angkor Hospital for Children. I 2019 ble han spesialrådgiver for utdanning ved Oslo universitetssykehus.

Han har vært medlem og leder for Utvalget for lisenssaker og utenlandsmedisinere (1998–2007), styremedlem i Norsk barnelegeforening og redaktør for barnelegetidsskriftet *Paidos*, medlem av spesialitetskomiteen i barnesykdommer, og medlem av klinisk etikk-komité ved Oslo universitetssykehus. Han er styremedlem i to allmennyttige stiftelser tilknyttet Oslo Sanitetsforening og medlem i fagrådet ved IMU Centre for Bioethics and Humanities. Han er medlem av redaksjonsrådet i *[[Acta Paediatrica]]*.

## Forskning
Hans biomedisinske forskning har særlig handlet om fysiologiske mekanismer ved nyfødt hjerneskade og intensivmedisin, og han har også publisert artikler om medisinsk etikk, medisinsk pedagogikk og barnemedisinens historie. Innen nyfødtmedisin og nevrovitenskap har han forsket på hvordan oksygenrelaterte prosesser påvirker sekundær hjerneskade hos nyfødte etter perinatal asfyksi. I samarbeid med Ola Didrik Saugstad har han undersøkt hvordan oksygenkonsentrasjonen som brukes ved akutt gjenoppliving (100 % oksygen versus vanlig luft) kan påvirke nevrologisk skade og restitusjon, et spørsmål med stor klinisk betydning og et av de mest teknisk og etisk krevende områdene i moderne nyfødtmedisin, ettersom behandlingen må gis i løpet av minutter og kan påvirke både overlevelse og den nevrologiske utviklingen på lang sikt. Han og resten av Saugstads forskningsgruppe i Oslo var blant dem som utfordret den langvarige praksisen med å bruke 100 % oksygen ved gjenoppliving av nyfødte, og bidro i 1990-årene til den tidlige eksperimentelle og fysiologiske forskningen som la grunnlaget for endringen av de internasjonale retningslinjene for gjenoppliving av nyfødte i 2010. Han har også publisert eksperimentelle studier om systemisk inflammasjon og intensivmedisinsk fysiologi, blant annet forskning på endotoksemi og organrespons i stordyrsmodeller. Han har publisert over 35 artikler i *[[Pediatrics]]*, *[[Pediatric Research]]*, *[[Neonatology|Biology of the Neonate]]*, *[[Critical Care Medicine]]*, *[[Pediatric Critical Care Medicine]]*, *[[Thrombosis Research]]*, *[[Acta Paediatrica]]*, *[[Acta Anaesthesiologica Scandinavica]]* og andre tidsskrifter.

## Bibliografi

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

;Annet
*«Leger utdannet ved Det medisinske fakultet – og andre leger», innlegg på *Det medisinske fakultet i Oslo siden 1970-årene – et aktørseminar*, 2012

## Referanser


## Eksterne lenker
*